<classify> CHUO Kikuu Huria Tanzania OUT kinajifunza kwa Chuo Kikuu cha Masafa cha Uswisi SDUAS mfumo wa matumizi ya teknolojia kuongeza mbinu za ufundishaji, ambao pamoja na mambo mengine, mwanachuo atasoma na kufanya mitihani bila usimamizi.Aidha, mfumo huo ambao kwa sasa SDUAS wanaufanyia utafiti, unahusu matumizi ya teknolojia inayoleta matokeo chanya zaidi kwa mhadhiri na mwanachuo anayesoma kwa masafa, kusoma kulingana na mazingira aliyonayo bila kuathiri kazi yake kwa namna yoyote.Akizungumza wakati wa kubadilishana uzoefu na uwasilishaji wa mada mbalimbali kuhusu teknolojia inavyoongeza mbinu za kufundishia Dar es Salaam, Mratibu wa Kituo cha Uchumi na Maendeleo cha OUT na Mhadhiri wa chuo hicho, Dk Christopher Awinia, amesema Uswisi imepiga hatua zaidi katika matumizi ya teknolojia kufundishia elimu ya masafa hivyo ni sahihi kujifunza kwao.Wenzetu kabla ya kujiunga na chuo kikuu inaangaliwa zaidi msingi wa elimu aliyonayo, lakini wamepiga hatua zaidi katika kutumia hii mitandao ya WhatsApp na Instagram, tunajifunza zaidi kuona tunaitumiaje mitandao hiyo kuiingiza katika mfumo wetu wa kufundishia, alisema Dk Awinia.Alisema tayari wameshaanza kutumia simu kupata masomo kwa kutumia simu janja na zenye intaneti, lakini hatua zaidi inapaswa kuchukuliwa ili mwanafunzi asome shahada bila kuathiri kazi yake, popote na kwa wakati wowote.Awali, akitoa mada, Msemaji Mkuu wa mjadala huo, Profesa wa Saikolojia na Mwenyekiti wa Shirika la Elimu, Sayansi na Utamaduni la Umoja wa Mataifa Unesco katika eneo la mbinu za ufundishaji kupitia teknolojia wa SDUAS, Per Bergamin amesema katika ulimwengu wa elimu wa sasa hasa elimu ya masafa, matumizi ya teknolojia hayaepukiki.Amesema teknolojia mpya ni changamoto kwa baadhi ya maeneo, lakini ili mhadhiri kumfikia mwanafunzi, ni lazima itumike na katika uhalisia wake kulingana na mazingira na inapaswa kufikia mahali ambako mwanachuo anajisimamia mwenyewe katika mitihani popote alipo, eneo ambalo wao wamefika hivi sasa.  <topic>: KITAIFA 